Zmluva
o uzatvorení budúcej kúpnej zmluve
podľa § 588 nasl. Občianskeho zákonníka č. 40/1964 Zb. v znení neskorších predpisov, 
uzavretá podľa §-u 50a Občianskeho zákonníka č. 40/1964 Zb. v znení neskorších prepisov 
na investičnú akciu: „Halič – kanalizácia a ČOV“ (č. stavby: 9 000 738),
(ďalej  len „ Zmluva“) , medzi:

Budúcim predávajúcim:	Obec Halič
Mieru č. 66, 985 11 Halič 
                                          		 IČO:   00316091   DIČ: 2021237075	
                                       	 Zastúpenie: Vladimír Rehanek, starosta obce
                                    		(ďalej aj len „Budúci predávajúci“)			

a

Budúcim kupujúcim:		Stredoslovenská vodárenská spoločnosť, a. s.
Partizánska cesta 5, 974 00 Banská Bystrica	
                                   		V mene ktorej konajú:
					Ing. Jozef Hegeduš, podpredseda predstavenstva a. s.
					a Ing. Marek Žabka, člen predstavenstva a. s.
				Zapísané v obch. reg. vedenom OS v B. Bystrici: Odd.: Sa, Vl. č.: 705/S
				IČO: 36 056  006  	IČ DPH: SK2020095726                                   	 
				(ďalej aj len „Budúci kupujúci“)

za nasledovných dohodnutých podmienok:

Článok I. - Úvodné ustanovenia

1.	Budúci predávajúci je  vlastníkom pozemkov v kat. území Halič obce Halič, vedených na LV číslo 650 ako KNC parc. číslo  883/10, druh pozemku zast. plochy a nádvoria  o výmere 3958 m2  a KNC parc. číslo 723, druh pozemku  orná pôda o výmere 10 447 m2,všetko v 1/1-ine  (ďalej aj len „pozemky“).
2.	Budúci kupujúci ako investor pripravuje stavbu „Halič – kanalizácia a ČOV“. Časť predmetnej stavby – objekty rozšírenia ČOV  (ďalej aj „ČOV“), sa bude realizovať na časti pozemkov špecifikovaných v bode 1 tohto článku Zmluvy, ktoré sú vo vlastníctve Budúceho predávajúceho podľa vyznačenia  na kópii z katastrálnej mapy z 03.03.2011, ktorá tvorí  neoddeliteľnú súčasť tejto Zmluvy ako jej príloha. 
Predpokladaný rozsah záberu pozemkov predstavuje rozlohu  1440,68 m2, z tohto z pozemku KNC parc. číslo 883/10 plochu 572,25 m2  a z  pozemku KNC parc. číslo 723 výmeru  832,43 m2.
3.	Predmetom tejto Zmluvy je  záväzok  obidvoch  zmluvných strán, za podmienok dohodnutých v tejto Zmluve, uzatvoriť v budúcnosti kúpnu zmluvu o prevode vlastníctva časti pozemkov KNC parc. číslo  883/10 a KNC parc. číslo 723 v kat. území Halič obce Halič v rozsahu  zameranom v porealizačnom Geom. pláne úradne overenom Správou katastra  v Lučenci (ďalej aj „ Predmet prevodu vlastníctva“).
4.	Budúci kupujúci sa zaväzuje, že na svoje náklady zabezpečí vyhotovenie porealizačného Geometrického plánu (úradne overeného Správou katastra Lučenec), ktorým bude zameraná časť pozemkov ako aj objektov  na nich postavených bezodkladne po stavebnom  ukončení Stavby.
5.	Lehota na uzatvorenie kúpnej zmluvy je najneskôr 30 dní odo dňa nadobudnutia právoplatnosti kolaudačného rozhodnutia Stavby. 
6.	Výzvu na uzatvorenie kúpnej zmluvy spolu s návrhom kúpnej zmluvy zodpovedajúcim podmienkam dohodnutým v tejto zmluve predloží Budúci kupujúci Budúcemu predávajúcemu po stavebnom dokončení Stavby  a vyhotovení porealizačného Geometrického plánu špecifikovaného v bode 4 tohto článku  tejto Zmluvy, najneskôr však do 5 rokov odo dňa uzatvorenia tejto Zmluvy. Budúci predávajúci sa zaväzuje doručený návrh kúpnej zmluvy, ak bude zodpovedať podmienkam dohodnutým v tejto Zmluve, predpísaným spôsobom podpísať a vrátiť ju Budúcemu kupujúcemu do 10 dní od jeho doručenia. 

Článok II. - Cena  a platobné podmienky

1.	Zmluvné strany sa dohodli, že kúpna cena predmetu prevodu vlastníctva podľa tejto Zmluvy bude určená násobkom  celkovej plochy odpredávanej časti pozemkov podľa vyhotoveného porealizačného Geometrického plánu špecifikovaného v bode 4 článku I. tejto Zmluvy a to za jednotkovú cenu 2,0,- €/m2 pozemku. Predávajúci nie je platiteľom DPH.
2.	Kúpnu cenu  zaplatí Kupujúci Predávajúcemu na účet Predávajúceho uvedený v kúpnej zmluve  do 30 dní odo dňa uzatvorenia kúpnej zmluvy. 
3.	Pri úhrade kúpnej ceny Kupujúci uvedie  ako VS číslo: 9000738 ( číslo stavby).

Článok III. - Ostatné ustanovenia a dohody

1.    Predávajúci ručí Kupujúcemu za to,  že je  vlastníkom  predmetu prevodu vlastníctva podľa tejto Zmluvy, že predmet  prevodu vlastníctva nemá žiadne vady a neviaznu na ňom žiadne ťarchy ani iné práva zodpovedajúce vecným bremenám. Predávajúci ďalej vyhlasuje, že predmet prevodu vlastníctva nemá právne vady, nie je predmetom inej kúpnej zmluvy alebo iného zmluvného záväzku Predávajúceho, ani predmetom exekučného alebo konkurzného konania a na predmet zmluvy si neuplatňuje vlastnícke ani iné právo žiadna iná osoba. Zároveň Predávajúci vyhlasuje, že predmetný majetok nie je predmetom žiadneho súdneho, daňového alebo správneho konania, podpisom tejto Zmluvy neporuší žiadny svoj existujúci záväzok a obsah tejto Zmluvy nie je v rozpore so žiadnym iným záväzkom Predávajúceho. 
2.	Kupujúci nepreberá žiadne ťarchy, dlhy či záväzky viaznuce na predmete prevodu vlastníctva podľa tejto Zmluvy.
3.	Odpredaj pozemkov  a výška kúpnej ceny podľa tejto Zmluvy boli schválené obecným zastupiteľstvom  obce Halič uznesením číslo C/2 zo dňa 13.05.2011.
4.	Zmluva  nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle Predávajúceho v zmysle § 47a Občianskeho zákonníka č. 40/1964 Zb.,  v znení neskorších predpisov. Deň zverejnenia Zmluvy  Predávajúci Kupujúcemu    písomne potvrdí.
5.	Vecno – právne účinky prevodu vlastníctva podľa Zmluvy nastanú povolením vkladu vlastníckeho práva podľa zmluvy do katastra nehnuteľnosti.  Zmluvné strany sa dohodli na tom, že návrh na vklad vlastníckeho práva z kúpnej zmluvy do katastra nehnuteľností podá a poplatky  za návrh  bude znášať Budúci kupujúci.
6.	Zmluvné strany vyhlasujú, že sú oprávnené s predmetom Zmluvy nakladať a ich zmluvná voľnosť nie je obmedzená. 
7.	Predávajúci vyhlasuje, že prevod vlastníckeho práva k majetku podľa tejto Zmluvy je v súlade s ustanovením  § 9a ods.7 zákona č. 138/1991 Zb. o majetku obcí, v znení neskorších predpisov, z dôvodu, že  Predávajúci má  ako akcionár obchodný podiel  v Stredoslovenskej vodárenskej spoločnosti, a.s. Banská Bystrica.
8.	Účastníci zmluvy zhodne vyhlasujú, že túto Zmluvu pred jej podpísaním prečítali, jej obsahu porozumeli, že táto je uzavretá podľa ich pravej a slobodnej vôle, určite, vážne a zrozumiteľne, nie v tiesni za nápadne nevýhodných podmienok.
9.	Zmluva je vyhotovená v 4 vyhotoveniach, z ktorých každé vyhotovenie má platnosť originálu,  s určením 1 vyhotovenie pre Predávajúceho a 3 vyhotovenia pre Kupujúceho, z tohto dve vyhotovenia pre vklad vlastníckeho práva do katastra nehnuteľnosti.

Článok IV. - Osobitné ustanovenia a dohody

1.	Budúci predávajúci  podpisom tejto Zmluvy dáva Budúcemu kupujúcemu  súhlas k vstupu na predmetné pozemky za účelom realizácie  stavby „ Halič – kanalizácia ČOV“ (ďalej aj len „Stavba“)  a súhlas s vybudovaním Stavby na jeho pozemkoch podľa odsúhlasenej  projektovej dokumentácie predmetnej Stavby.
2.	V súlade s ustanovením § 139 ods.1 zák.č.50/1976 Zb. v znení jeho neskorších predpisov táto Zmluva o uzavretí budúcej zmluvy o zriadení vecného bremena preukazuje tzv. iné právo investora a stavebníka  k Stavbe  na pozemku. 
3.	Zmluvné strany sa dohodli na tom, že  v rámci lehoty dohodnutej  v bode 5 čl. I. tejto zmluvy  je Budúci kupujúci oprávnený od tejto Zmluvy  odstúpiť  v prípade ak nezíska stavebné povolenie na realizáciu predmetnej Stavby. Odstúpenie  od zmluvy  oznámi Budúci kupujúci  Budúcemu predajúcemu písomne. 
4.	Ak neuzavrie povinná strana na výzvu strany oprávnenej kúpnu zmluvu, ktorej obsah bude zodpovedať podmienkam dohodnutým v tejto zmluve, môže sa oprávnená strana domáhať na súde, aby prehlásenie jej vôle bolo nahradené súdom. Ustanovenie bodu 3 tohto článku 3 tejto Zmluvy tým nie je dotknuté.
10.	Ak niektoré ustanovenie tejto Zmluvy je resp. sa neskôr stane neplatným, neúčinným, alebo nevymáhateľným, takéto ustanovenie sa bude považovať za oddeliteľné od zvyšného obsahu Zmluvy a neovplyvní teda platnosť alebo účinnosť tejto Zmluvy ako celku. V takomto prípade sa zmluvné strany zaväzujú, že na základe vzájomnej dohody nahradia neplatné alebo neúčinné ustanovenie iným ustanovením, ktoré bude v súlade s účelom tejto Zmluvy a s vôľou strán vyjadrenou uzavretím tejto Zmluvy.
11.	V prípade, ak bude podľa tejto Zmluvy potrebné doručovať druhej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode tejto zmluvy, pokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany sa dohodli, že účinky doručenia nastávajú dňom vrátenia zásielky zmluvnej strane, ktorá zásielku doručuje.

Článok V. - Záverečné ustanovenia

1.	Práva a záväzky z tejto Zmluvy prechádzajú na právnych nástupcov zmluvných strán.
2.	Na právne vzťahy osobitne neupravené touto Zmluvou sa primerane vzťahujú príslušné ustanovenia Občianskeho zákonníka.
3.	Zmluvné strany vyhlasujú, že sú oprávnené s predmetom Zmluvy nakladať a ich zmluvná voľnosť nie je obmedzená. 
4.	Zmeny, alebo doplnky tejto zmluvy je možné vykonať len písomnými dodatkami na základe dohody zmluvných strán. 
5.	Účastníci zmluvy zhodne vyhlasujú, že túto Zmluvu pred jej podpísaním prečítali, jej obsahu porozumeli, že táto je uzavretá podľa ich pravej a slobodnej vôle, určite, vážne a zrozumiteľne, nie v tiesni za nápadne nevýhodných podmienok.
6.	Tato Zmluva (o budúcej zmluve) nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle Budúceho predávajúceho v zmysle § 47a Občianskeho zákonníka č. 40/1964 Zb.,  v znení neskorších predpisov. Deň zverejnenia Zmluvy  Budúci predávajúci  Budúcemu kúpujúcmu   písomne potvrdí.
7.	Táto Zmluva ( o budúcej zmluve)  je vyhotovená v 5-tich rovnopisoch, z ktorých každý má platnosť originálu, s určením 2 vyhotovenia pre Budúceho predávajúceho a 3 vyhotovenia pre Budúceho kupujúceho.

V Haliči, dňa ................              	                            V Banskej Bystrici, dňa .......................

Za Budúceho Predávajúceho:			               Za Budúceho kupujúceho:

Obec Halič 						 Stredoslovenská vodárenská spoločnosť, a.s.
Mieru č. 66, 985 11 Halič 				 Partizánska cesta 5, 974 00 Banská Bystrica

.......................................	..............................................
Vladimír Rehanek     		                                         Ing. Jozef Hegeduš
  starosta obce                                             		   podpredseda predstavenstva a. s.

                ..................................................
                                                                                  	   Ing. Marek Žabka
							    člen predstavenstva  a.s.